ЈАВНИ ПОЗИВ

ЗА ДОДЕЛУ ДЕЧИЈИХ АУТО СЕДИШТА У ЦИЉУ УНАПРЕЂЕЊА БЕЗБЕДНОСТИ **САОБРАЋАЈА НА ПУТЕВИМА ОПШТИНЕ ЋИЋЕВАЦ ЗА 2022. ГОДИНУ**

Позивају се родитељи који имају пребивалиште на територији општине Ћићевац и чија су деца рођена у периоду од 01.01.2021. године до 31.12.2021. године, да поднесу захтев за доделу ауто седишта за децу за путничка возила и присуствују обуци за употребу истих.

Ауто седишта за децу за путничка возила су следећих техничких карактеристика:

– седишта су за децу од 9-36 кг;

– поседују сертификат ЕЦЕ Р44 за седишта за децу;

– поседују хомологацију за седишта за децу са бројем атеста у складу са

стандардом ЕЦЕ Р44 (на полеђини седишта);

– седишта за децу из групе 1, 2 и 3;

**Критеријуми за доделу ауто седишта су следећи:**

– Пребивалиште најмање једног родитеља на територији општине Ћићевац;

– Датум рођења детета (од 01.01.2021. године до 31.12.2021. године).

– Присуство на обуци за правилну употребу дечијих ауто седишта, која се организује у сарадњи са Полицијском станицом Ћићевац. О датуму и месту одржавања обуке подносиоци пријава који испуњавају услове из Јавног позива, биће накнадно обавештени.

**Потребна документација која се прилаже приликом пријављивања:**

- Попуњен пријавни формулар,

- Доказ о пребивалишту подносиоца захтева на територији општине Ћићевац (очитана лична карта или уверење о пребивалишту);

- Извод из матичне књиге рођених детета. Прибавља се по службеној дужности или подносилац пријаве прилаже фотокопију.

Средства за реализацију Јавног позива опредељена су у буџету општине Ћићевац и дефинисана су Програмом за рад Савета за координацију послова безбедности саобраћаја на подручју локалне самоуправе Ћићевац за 2022. годину, на који је Агенција за безбедност саобраћаја дала позитивно мишљење ИСА број: П1114/2022-3 од 13.12.2021. године. Средства су обезбеђена од наплаћених казни за саобраћајне прекршаје на територији општине Ћићевац.

Рок за подношење пријава на Јавни позив је **од 13.05.2022. године до 30.05.2022. године.** Неблаговремене пријаве се неће разматрати.

Образац пријаве се може преузети у служби дечије заштите Општинске управе општине Ћићевац сваког радног дана у времену од 07:00- 15:00 часова, а биће објављен и на званичној интернет презентацији општине Ћићевац <http://www.cicevac.rs/>

Пријаве се могу доставити лично у служби дечије заштите Општинске управе општине Ћићевац или поштом на адресу Општинска управа општине Ћићевац, ул. Карађорђева бр. 106, 37210 Ћићевац, са назнаком „За доделу дечијих ауто– седишта“.

Јавни позив се објављује на званичној интернет страници општине Ћићевац <http://www.cicevac.rs/> и на огласној табли.

Општинско веће образоваће Комисију која ће разматрати поднете пријаве, донети одлуку о додели ауто седишта и сачинити записник о свом раду.

Ауто седишта ће бити додељена подносиоцима пријава који испуњавају услове Јавног позива у сали Скупштине општине Ћићевац, након одржане обуке за правилну употребу дечијих ауто седишта. Обука ће се организовати у сарадњу са Полицијском станицом Ћићевац. О датуму и месту одржавања обуке подносиоци пријава који испуњавају услове из Јавног позива, биће накнадно обавештени.

Седишта ће се делити по редоследу пријава док трају залихе, укупан број седишта који ће бити подељен је **60 комада.**

Ближе информације о јавном позиву можете добити у Општинској управи општине Ћићевац на тел. 037/811- 260.

ОПШТИНСКО ВЕЋЕ ОПШТИНЕ ЋИЋЕВАЦ

бр. 228- 5/22- 02 од 12.05.2022. године

ЗАМЕНИК ПРЕДСЕДНИКА

Александар Шулић

**ПРИЈАВНИ ФОРМУЛАР**

**ПО ЈАВНОМ ПОЗИВУ ЗА ДОДЕЛУ**

**ДЕЧИЈИХ АУТОСЕДИШТА ЗА ПУТНИЧКА ВОЗИЛА**

**ЗА 2022. ГОДИНУ**

|  |  |
| --- | --- |
| Име и презиме |  |
| Адреса становања |  |
| Број личне карте |  |
| Датум рођења детета |  |
| Контакт телефон |  |

Приложена документација:

1. Доказ о пребивалишту подносиоца захтева на територији општине Ћићевац:

- очитана лична карта или

- потврда о пребивалишту

2. Извод из матичне књиге рођених детета (фотокопија).

У Ћићевцу,\_\_\_\_\_\_\_\_\_\_2022. године.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис подносиоца захтева